# Vladímir Malàkhov (escaquista)

Vladímir Naílievitx Malàkhov (en rus: Влади́мир Наи́льевич Мала́хов, nascut el 27 de novembre de 1980) és un jugador d'escacs rus, que té el títol de Gran Mestre, tot i que no es dedica als escacs professionalment, sinó que treballa com a físic.
A la llista d'Elo de la FIDE de l'octubre de 2020, hi tenia un Elo de 2667 punts, cosa que en feia el jugador número 17 (en actiu) de Rússia, i el 70è millor jugador del rànquing mundial. El seu màxim Elo va ser de 2732 punts, a la llista de juliol de 2010 (posició 18 al rànquing mundial).

## Resultats destacats en competició

Va començar a destacar ja de ben jove. El 1993, fou Campió del món Sub-14, a Bratislava. El 2002, va guanyar una partida a Vassili Ivantxuk, en aquell moment un dels millors jugadors del món. El 2003, Malàkhov fou subcampió absolut d'Europa, a Istanbul, rere el georgià Zurab Azmaiparaixvili. El 2004 participà en el II Matx Rússia-Xina, a Moscou, com a tercer tauler de l'equip rus, i hi feu 3/6 punts. També va participar en el Campionat del món de 2004, en què va arribar a la segona ronda, on fou eliminat pel cubà Leinier Domínguez. Va acabar al top 10 a la Copa del món de 2005, cosa que el classificà com a candidat per al Campionat del món de 2007, que es jugà entre maig i juny de 2007. Fou eliminat a la primera ronda, en perdre el seu matx contra Aleksandr Grisxuk per 3½-1½.
El 2007 empatà als llocs 3r-9è amb Pàvel Smirnov, Dmitri Svetuşkin, Ievgueni Vorobiov, Murtas Kajgalíev, Vladímir Dobrov i Aleksei Aleksàndrov al 3r Obert de Moscou. També el 2007, guanyà el fort III "Torneig de les estrelles" dins el sisè Festival Internacional d'escacs de Benidorm El 2008, empatà al segon lloc amb Paco Vallejo, rere Krishnan Sasikiran, a la 18a edició del Torneig Internacional de Pamplona.
El 2009, va assolir les semifinals de la Copa del món de 2009. El mateix any, Malàkhov fou per segon cop subcampió absolut d'Europa, a Budva, rere Ievgueni Tomaixevski.
Fou membre de l'equip rus que guanyà la medalla d'or al Campionat del món d'escacs per equips de 2009, celebrat a Bursa, on, com a primer suplent, va puntuar un 71,4% (+3 =4 -0), i va guanyar a més la medalla d'or individual al seu tauler. A la Copa del món de 2009 (un torneig amb 128 participants), va arribar a les semifinals, on fou batut per Ruslan Ponomariov, però obtingué un premi de 50.000 USD. El desembre de 2009 va vèncer a Varsòvia, amb 11,5/13, el 9è Amplico Life International Tournament, vàlid com a campionat europeu de partides ràpides, guanyant a la final l'espanyol Aleksei Xírov.
El juny de 2010, va participar en el "IV Masters Ruy Lopez", un Categoria XIV disputat a Villafranca de los Barros, i hi acabà tercer, rere Ivan Txeparínov i Fabiano Caruana.
Entre l'agost i el setembre de 2011 participà en la Copa del món de 2011, a Khanti-Mansisk, un torneig del cicle classificatori pel Campionat del món de 2013, i hi va tenir una molt mala actuació; fou eliminat en primera ronda per Rubén Felgaer (1½-2½).
El març de 2012 fou 3r al Campionat d'Europa absolut, a Plòvdiv (Bulgària), rere el campió Dmitri Iakovenko, Laurent Fressinet (2n).
L'agost de 2013 participà en la Copa del Món de 2013, on va tenir una actuació regular, i arribà a la tercera ronda, on fou eliminat per Fabiano Caruana 1-3.

## Partida destacada

* Vladimir Malakhov vs Vassily Ivanchuk, FIDE World Cup-A 2002, defensa eslava, variant del canvi (D14): Malàkhov derrota Vassil Ivantxuk durant la Copa del món de la FIDE de 2002.

## Notes i referències

* ↑ Gashimov out; Smerdon wrong again!, blog del GM australià David Smerdon, 6 de desembre de 2009 (anglès)
* ↑ «Nota biogràfica de Vladímir Malàkhov (escaquista)» (en anglès). Chessgames.com. [Consulta: 26 agost 2010].
* ↑ «"Rànquing d'escaquistes per federació: Rússia"» (en anglès). lloc web de la FIDE. [Consulta: 21 octubre 2020].
* ↑ Posició al rànquing mundial i evolució Elo de Vladímir Malàkhov «benoni.de». Arxivat de l'original el 2013-11-10. [Consulta: 1r maig 2011]. (alemany)
* ↑ «Campionats del món per edats: campions» (en portuguès). brasilbase. [Consulta: 10 febrer 2014].
* ↑ Malàkhov-Ivantxuk 2002
* ↑ «Campionat d'Europa d'escacs individual, Turquia, quadre de classificació i reportatge» (en anglès). The Week In Chess, 449. TWIC, 2003. Arxivat de l'original el 2011-08-07. [Consulta: 7 juny 2011].
* ↑ «2nd Russia-China match: Moscow 2004» (en anglès). olimpbase.org. Arxivat de l'original el 2009-03-19. [Consulta: 7 maig 2011].
* ↑ Resultats de la FIDE World Cup 2005 a Informació sobre els campionats del món d'escacs al lloc web de Mark Weeks (anglès)
* ↑ The Week in Chess 580 Arxivat 2007-10-07 a Wayback Machine. (anglès)
* ↑ «Illya Nyzhnyk wins Group B in Moscow Open». ChessBase, 07-02-2007. [Consulta: 21 agost 2011].
* ↑ Es tractava d'un torneig amb quatre participants, que acabaren en l'ordre següent: 1r Vladimir Malakhov (2690), 2n Baadur Jobava (2644), 3r Vladislav Tkatxov (2661) i 4t Serhí Fedortxuk (2645).Chess Festival in Benidorm – where a new genre is born, Chessbase, 21 de desembre de 2007 (en anglès). Consultat el dia 9 de novembre de 2011 (anglès)
* ↑ «XVII Torneig Internacional de Pamplona 2008: Classificació i partides» (en anglès). Chessgames.com, 2008. [Consulta: 28 abril 2011].
* ↑ «Campionat d'Europa d'escacs individual, Budva 2009, lloc web oficial» (en anglès). Eurobudva2009, 2009. Arxivat de l'original el 11 de febrer 2010. [Consulta: 26 agost 2010].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
* ↑ Crawley, Gavin. «Bursa: Russia wins Gold, USA Silver, India Bronze». ChessBase, 13-01-2010. [Consulta: 30 agost 2010].
* ↑ «Equip Rus al Campionat del món per equips de 2009». ChessBase, 2009. [Consulta: 30 agost 2010].
* ↑ Fitxa de Vladímir Malàkhov (escaquista) a OlimpBase «olimpbase.org». [Consulta: 26 agost 2010]. (anglès)
* ↑ Malakhov wins 9th Amplico in Warsaw (anglès)
* ↑ Txeparínov wins Ruy Lopez Masters with 2904 performance, Chessbase, 20 de juny de 2010 (en anglès). Consultat el dia 22 de novembre de 2011 (anglès)
* ↑ FIDE has announced qualifiers for the World Cup 2011, Chessbase, 15 de juliol de 2011 (en anglès). Consultat el dia 25 de novembre de 2011 (anglès)
* ↑ «FIDE World Cup 2011» (en anglès). chess.com, 27-08-2011. [Consulta: 25 novembre 2011].
* ↑ «Resultats de la Copa del món de 2011» (en anglès). ugrasport.com. Arxivat de l'original el 2011-11-22. [Consulta: 25 novembre 2011].
* ↑ «GM Dmitry Jakovenko won the 13th European individual Chess Championship 2012» (en anglès). europechess.net, 04-04-2012. [Consulta: 12 maig 2012].
* ↑ «Jakovenko Wins European Championship 2012» (en anglès). chess.com, 31-03-2012. [Consulta: 12 maig 2012].
* ↑ En aquest torneig els finalistes es classificaven pel Torneig de Candidats de 2014.
* ↑ «Emparellaments i resultats de la Copa del Món d'escacs de 2013» (en anglès). Lloc web oficial de la Copa del món 2013. Arxivat de l'original el 2013-12-21. [Consulta: 7 octubre 2013].

## Enllaços externs

* Posicions crítiques de les seves partides a «wtharvey.com». [Consulta: 26 agost 2010]. (anglès)